Osnovna škola August Šenoa

Drinska 14, Osijek

***OBVEZNICI UPISA***.

Obveznici polaska u osnovnu školu, za šk.god. 2020./2021., su djeca rođena u razdoblju od 1. travnja 2013. do 31. ožujka 2014. godine i djeca kojoj je u šk.godini 2019./2020. odgođen upis u prvi razred..

***PREDPRIJAVE***

Predprijave školskih obveznika zaprimat će se u razdoblju od 3. veljače do 17. veljače 2020. , osobno u školi ili na telefon **275-161**

***PRIJAVE ZA LIJEČNIČKI PREGLED***

Prijave za liječnički pregled zaprimat će se u razdoblju od 2. ožujka do 31. ožujka 2020. u zdravstvenim ustanovama, uz predočenje zdravstvene iskaznice i OIB-a djeteta.

Prijave za OŠ A. Šenoa obavljaju se kod nadležnog liječnika školske medicine:

Dr. Mario Grgurić, srijedom od 17 – 19 sati (Drinska 8).

***PREGLED DJECE***

Pregledi djece odvijat će se prema rasporedu kojega će sastaviti Stručno povjerenstvo. Prilikom prijave roditelj će dobiti informaciju o tijeku i terminu pregleda. Na pregled kod školskog pedagoga potrebno je ponijeti OIB djeteta.

***PRIJEVREMENI UPIS DJETETA U OSNOVNU ŠKOLU***

Zahtjev za prijevremeni upis u prvi razred može podnijeti roditelj za dijete koje će do kraja tekuće godine navršiti šest godina, a nije školski obveznik. Zahtjev (Obrazac 6) se podnosi Uredu državne uprave najkasnije do 31. ožujka 2020. godine. Po uredno podnesenom zahtjevu Ured će dijete uvrstiti na popis djece za osnovnu školu kojoj dijete pripada prema upisnom području.

***ODGODA UPISA DJETETA U OSNOVNU ŠKOLU***

Roditelj koji želi odgoditi upis djeteta u osnovnu školu za jednu školsku godinu iz opravdanih razloga mora prijaviti dijete za pregled. Tek nakon provedenog postupka utvrđivanja psihofizičkog stanja djeteta Stručno povjerenstvo škole podnosi prijedlog i mišljenje za odgodu upisa u prvi razred Uredu državne uprave.

***UPIS UČENIKA U PRVI RAZRED ŠKOLE KOJOJ NE PRIPADA PREMA UPISNOM PODRUČJU***

Učenik se može upisati u prvi razred škole kojoj ne pripada prema upisnom području ako to ne izaziva povećanje broja razrednih odjela u osnovnoj školi u koju se upisuje. Roditelj zahtjev podnosi Školi, a ravnatelj nakon odluke o prihvaćanju molbe to potvrđuje na obrascu i dostavlja ga Uredu državne uprave.

**Važno**: prije podnošenja zahtjeva, dijete mora biti pregledano po Stručnom povjerenstvu škole u kojoj pripada prema mjestu stanovanja.

* Ukoliko dijete ne može pristupiti utvrđivanju psihofizičkog stanja u vremenu koje je utvrđeno rasporedom pregleda, roditelj je dužan do 31. svibnja 2020. godine obavijestiti Stručno povjerenstvo škole, koje će utvrditi drugo odgovarajuće vrijeme.
* Djeca s već utvrdenim teskoćama u razvoju trebaju pristupiti utvrdivanju psihofizičkog stanja radi upisa u prvi razred osnovne škole u vremenu od 1. veljače do 15. travnja kako bi im se pravovremeno odredila programska i profesionalna potpora (Prilikom prijave uputno je predoditi Nalaz i mišljenje Jedinstvenog tijela vještačenja ili najnoviji specijalistidki nalaz).
* Roditelje, čija djeca imaju teže zdravstvene teškoće, molimo da prijavu izvrše što ranije, kako bi se na vrijeme obavile specijalističke pretrage za utvrđivanje primjerenog oblika školovanja.
* Svi spomenuti obrasci mogu se dobiti u Školi ili na web stranicama Ureda državne uprave: www.udu-obz.hr

***UPISI I POTREBNA DOKUMENTACIJA***

Upis djece u prvi razred provodit će se u svim osnovnim školama Osječko- baranjske županije 8. i 9. lipnja 2020. u vremenu od 8- 12 sati i 16- 19 sati.

Na upis je potrebno ponijeti osobnu iskaznicu ili uvjerenje o prebivalištu.